text: র্গ্যাল-বা-র্গ্যা-ম্ত্শো () (১৬৪৪-১৭১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ঊনবিংশ প্রধান ছিলেন।
  
  সংক্ষিপ্ত জীবনী 
  র্গ্যাল-বা-র্গ্যা-ম্ত্শো ১৬৪৪ খ্রিষ্টাব্দে তিব্বতের র্দ্জা-র্গ্যুদ-স্দু () নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন () ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো ()। তার কনিষ্ঠ ভ্রাতা ব্লো-ব্জাং-ফুন-ত্শোগ্স-র্নাম-র্গ্যাল () ছিলেন তৃতীয় র্গ্যা-রা-স্প্রুল-স্কু () উপাধিধারী বৌদ্ধ লামা। ঝি-বা-ব্জাং-পো () নামক তৃতীয় ঝি-বা-ল্হা () এবং ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা তাকে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করেন এবং ১৬৪৬ খ্রিষ্টাব্দে চতুর্থ পাঞ্চেন লামা তা নিশ্চিত করেন। এরপর র্গ্যাল-বা-র্গ্যা-ম্ত্শোকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হয়, যেখানে ঝি-বা-ব্জাং-পো তাকে শিক্ষাপ্রদান করেন। পঞ্চম দলাই লামা তাকে শিক্ষার্থীর শপথ প্রদান করেন এবং চতুর্থ পাঞ্চেন লামা তাকে যমান্তক, চক্রসম্বর ও গুহ্যসমাজতন্ত্র সম্বন্ধে শিক্ষা দান করেন। ১৬৫২ খ্রিষ্টাব্দে ঝি-বা-ব্জাং-পো তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধান হিসেবে নির্বাচিত করেন এবং দশ বছর পরে তিনি এই বিহারের সম্পূর্ণ দায়িত্ব লাভ করেন। একুশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের বেশ কিছু সংস্কার সাধন করেন এবং সোনা ও রূপার অক্ষরে একশত এক খন্ডের ব্কা'-'গ্যুর () গ্রন্থটিকে প্রকাশের ব্যবস্থা করেন।
  
  তথ্যসূত্র 
  
   
  
   
  
  বিষয়শ্রেণী:১৬৪৪-এ জন্ম
  বিষয়শ্রেণী:১৭১৩-এ মৃত্যু
  বিষয়শ্রেণী:ফাকপা ল্হা
  বিষয়শ্রেণী:চামদো ত্রিরাব
title: র্গ্যাল-বা-র্গ্যা-ম্ত্শো